# data[].attributes.headline
Η Κυρά Σαρακοστή

# data[].attributes.subject
Η Κυρά Σαρακοστή

# data[].attributes.body
Την κυρά Σαρακοστή φτιάχνουν οι γιαγιάδες μας με αλεύρι και νερό στην αρχή της Σαρακοστής. Το κεφάλι της στολίζουν με έναν Σταυρό και την αφήνουν χωρίς στόμα για να συμβολίζει τη νηστεία. Της δίνουν εφτά πόδια όσες και οι εβδομάδες της νηστείας. Όταν τελειώνει κάθε εβδομάδα, της κόβουμε και ένα πόδι.

# data[].attributes.headline
Τα δώρα του νονού

# data[].attributes.subject
Τα δώρα του νονού

# data[].attributes.body
Οι νονοί των παιδιών πρέπει να φροντίσουν για τα δώρα που θα δώσουν στα βαφτιστήρια τους το Πάσχα. Τους δίνουν μία λαμπάδα,ένα τσουρέκι, ένα σοκολατένιο αυγό και ένα ζευγάρι παπούτσια. Η λαμπάδα συμβολίζει τη νίκη της ζωής απέναντι στον θάνατο. Το σοκολατένιο αυγό συμβολίζει την άνοιξη και την αναγέννηση της φύσης. Τα παπούτσια συμβολίζουν την καλή και σταθερή ζωή που θέλουμε να έχει το βαφτιστήρι μας.

# data[].attributes.headline
Το Σάββατο του Λαζάρου

# data[].attributes.subject
Το Σάββατο του Λαζάρου

# data[].attributes.body
Την ημέρα ΑΥΤΉ βγαίνουν μόνο τα κορίτσια και τραγουδάνε τα κάλαντα του Λαζάρου. Τα κορίτσια αυτά κρατάνε καλαθάκια στολισμένα με λουλούδια και τα φωνάζουν "Λαζαρίνες".

# data[].attributes.attachment_link.title
ΛΑΖΑΡΙΝΕΣ-ΙΝΤΟΣ-542x328

# data[].attributes.headline
Η Κυριακή των Βαΐων

# data[].attributes.subject
Η Κυριακή των Βαΐων

# data[].attributes.body
Την Κυριακή πριν ξεκινήσει η  Μεγάλη Εβδομάδα οι ναοί στολίζονται από βάγια, φοίνικες και δάφνη. Οι πιστοί πηγαίνουν στην εκκλησία και στο τέλος παίρνουν από τον παπά κλαδάκια βάγιας, τα οποία τα πηγαίνουν στο σπίτι τους. Αυτά τα βάζουν στο εικονοστάσι τους για να τους φυλάει όλο τον χρόνο.

# data[].attributes.headline
Μεγάλη Πέμπτη

# data[].attributes.subject
Μεγάλη Πέμπτη

# data[].attributes.body
Την Μεγάλη Πέμπτη οι Έλληνες βάφουν τα κόκκινα αυγά και φτιάχνουν τα λαμπρόψωμα, τα κουλούρια και τα τσουρέκια. Το κόκκινο χρώμα συμβολίζει το αίμα που έχυσε ο Χριστός στον Σταυρό για να συγχωρεθούν οι αμαρτίες του κόσμου.Είναι ακόμη το χρώμα της αγάπης, της χαράς και της Ανάστασης. Το τσουρέκι και το Λαμπρόψωμο συμβολίζουν την Ανάσταση του Χριστού, όπως το αλεύρι με το ζύμωμα γίνεται ψωμί.

# data[].attributes.headline
Μεγάλη Παρασκευή

# data[].attributes.subject
Μεγάλη Παρασκευή

# data[].attributes.body
Την Μεγάλη Παρασκευή οι καμπάνες χτυπούν πένθιμα και μεις νηστεύουμε ακόμη περισσότερο εξαιτίας αυτού. Το βράδυ πηγαίνουμε στην Εκκλησία με αναμμένα κεράκια, λαμπάδες ή φαναράκια και κάνουμε την περιφορά του Επιταφίου. Τον Επιτάφιο έχουν στολίσει οι γυναίκες της κάθε ενορίας με διάφορα ανοιξιάτικα λουλούδια. Τα κόκκινα συμβολίζουν το αίμα, τα μωβ το πένθος και τα λευκά την αγνότητα.

# data[].attributes.headline
Μεγάλο Σάββατο

# data[].attributes.subject
Μεγάλο Σάββατο

# data[].attributes.body
Το βράδυ του Μεγάλου Σαββάτου πηγαίνουμε στην εκκλησία με τις λαμπάδες μας για να πάρουμε το Άγιο Φως. Όταν ο παπάς πει το "Χριστός Ανέστη" αγκαλιαζόμαστε, δίνουμε το φιλί της αγάπης και ανταλλάσουμε ευχές. Η απάντηση που δίνουμε στο "Χριστός Ανέστη" είναι "Αληθώς ο Κύριος" ή "Αληθώς Ανέστη". Μετά την εκκλησία, πάμε στα σπίτια μας, τρώμε τη μαγειρίτσα και τσουγκρίζουμε τα κόκκινα αυγά.

# data[].attributes.headline
Το κάψιμο του Ιούδα

# data[].attributes.subject
Το κάψιμο του Ιούδα

# data[].attributes.body
Το βράδυ του Μεγάλου Σαββάτου καίμε επίσης τον Ιούδα που πρόδωσε τον Χριστό. Ανάβουμε μια μεγάλη φωτιά και καίμε μια κούκλα που αναπαριστά τον Ιούδα.

# data[].attributes.headline
Κυριακή του Πάσχα

# data[].attributes.subject
Κυριακή του Πάσχα

# data[].attributes.body
Την Κυριακή του Πάσχα σουβλίζουμε το αρνί και το κοκορέτσι, ξανατσουγκρίζουμε τα κόκκινα αυγά με τους καλεσμένους μας, χορεύουμε, πίνουμε και διασκεδάζουμε. Το απόγευμα μαζευόμαστε στην πλατεία του χωριού/νησιού, όπου χορεύουμε παραδοσιακούς χορούς και γιορτάζουμε την Ανάσταση με τους συγχωριανούς μας. Κάθε τόπος έχει τα δικά του έθιμα και γιορτάζει διαφορετικά την Ανάσταση.